पूर्व वित्त मंत्री पी. चिदंबरम के बेटे कार्ति चिदंबरम को टूजी घोटाले से जुड़े एयरसेल मैक्सिस डील मामले की सुनवाई के दौरान सुप्रीम कोर्ट की कड़ी फटकार झेलनी पड़ी है।बुधवार को सुप्रीम कोर्ट के चीफ जस्टिस दीपक मिश्रा ने इस मामले की सुनवाई से खुद को अलग कर लिया था। गुरुवार को नई बेंच की ओर से सुनवाई के दौरान कार्ति के अधिवक्ता ने कहा, ‘हमें खुशी है कि अब आप इस मामले की सुनवाई कर रहे हैं।’